pythainlp/thaigov-v2-corpus-31032024 huggingface dataset:
รัฐบาลไทย-ข่าวทำเนียบรัฐบาล-ครม.เห็นชอบให้ วันที่ 12 สิงหาคม ของทุกปี เป็นวันผ้าไทยแห่งชาติ น้อมสำนึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันจันทร์ที่ 30 พฤษภาคม 2565
ครม.เห็นชอบให้ วันที่ 12 สิงหาคม ของทุกปี เป็นวันผ้าไทยแห่งชาติ น้อมสํานึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
ครม.เห็นชอบให้ วันที่ 12 สิงหาคม ของทุกปี เป็นวันผ้าไทยแห่งชาติ น้อมสํานึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง
วันที่ 30 พฤษภาคม 2565 น.ส.ไตรศุลี ไตรสรณกุล รองโฆษกประจําสํานักนายกรัฐมนตรีกล่าวว่า คณะรัฐมนตรี (ครม.) เห็นชอบให้ วันที่ 12 สิงหาคม ของทุกปี เป็นวันผ้าไทยแห่งชาติ โดยกระทรวงวัฒนธรรมระบุว่า การประกาศให้มีวันผ้าไทยแห่งชาติ เป็นการกําหนดวันในเชิงสัญลักษณ์ เพื่อใช้ในการรณรงค์เผยแพร่ประชาสัมพันธ์ให้ทุกภาคส่วนได้น้อมสํานึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีพระวิริยอุตสาหะ ปฏิบัติพระราชกรณียกิจในการส่งเสริมเรื่องผ้าไทย เป็นที่ประจักษ์มายาวนาน จากสิ่งทอท้องถิ่นที่สูญหายไปให้กลับมาได้รับความนิยมอีกครั้ง สามารถสร้างอาชีพและรายได้นําไปสู่การพัฒนาคุณภาพชีวิตความเป็นอยู่ของประชาชน ตลอดจนเป็นการอนุรักษ์ศิลปวัฒนธรรมของชาติให้คงอยู่ซึ่งวันที่ 12 สิงหาคม เป็นวันเฉลิมพระชนมพรรษาของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง จึงเป็นวันที่เหมาะสมที่จะประกาศให้เป็นวันผ้าไทยแห่งชาติ
ขณะเดียวกันในปี 2565 นี้รัฐบาลมีนโยบายจัดงานเฉลิมพระเกียรติ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา ในวันที่ 12 สิงหาคม 2565 ซึ่งจะมีการเผยแพร่ประชาสัมพันธ์และสร้างการรับรู้เกี่ยวกับโครงการและพระราชกรณียกิจด้านต่างๆ เพื่อให้เยาวชน นักเรียน นักศึกษา และประชาชน ได้ศึกษาหาความรู้จากโครงการต่างๆที่ก่อให้เกิดการพัฒนา สร้างความเจริญรุ่งเรืองและความผาสุกให้กับประชาชนชาวไทย เพื่อน้อมสํานึกในพระมหากรุณาธิคุณและแสดงออกถึงความจงรักภักดี รัฐบาลจึงกําหนดจัดกิจกรรมและโครงการเฉลิมพระเกียรติฯ ซึ่งสอดคล้องกับโครงการต่างๆของพระองค์ เพื่อสืบสาน รักษา ต่อยอดและขยายผลให้เป็นรูปธรรม โดยจะดําเนินการให้เป็นไปอย่างสมพระเกียรติทุกประการ
น.ส.ไตรศุลีกล่าวว่า วันผ้าไทยแห่งชาติ จะใช้ชื่อภาษาอังกฤษว่า National Thai Textile Day โดยได้นิยาม “ผ้าไทย”ว่า ผ้าที่สร้างสรรค์ขึ้นจากมรดกภูมิปัญญาของไทยที่ได้รับการสืบทอดต่อยอดจากรุ่นสู่รุ่น บ่งบอกถึงอัตลักษณ์ประจําถิ่นที่ผลิตขึ้นภายในประเทศโดยฝีมือคนไทย โดยใช้เทคนิค เช่น การทอ จก ยก ขิด ล้วง ปัก มัดหมี่ มัดย้อม บาติก พิมพ์ โดยใช้เส้นใยธรรมชาติที่หลากหลาย เช่น ไหม ฝ้าย ใยกัญชง ใยสับปะรด ที่มีอยู่ในแต่ละท้องถิ่นเป็นต้น และมีตัวอย่างของประเทศอื่นๆที่ได้กําหนดวันผ้าแห่งชาติขึ้น เช่น อินโดนีเซีย วันที่ 2 ตุลาคมของทุกปี เป็นวันบาติกแห่งชาติ, ญี่ปุ่น วันที่ 14 กุมภาพันธ์ เป็นวันฟุนโดชิ หรือวันผ้าเตี่ยว, จอร์เจีย วันที่ 3 พฤษภาคม เป็นวันสิ่งทอแห่งชาติ, สโลวัก วันที่ 8 กันยายน เป็นวันเครื่องแต่งกายพื้นบ้าน,สโลวีเนีย เดือนกันยายน เป็นวันมรดกเครื่องแต่งกายและเครื่องแต่งกายประจําชาติ และบังกลาเทศ วันที่ 4 ธันวาคม เป็นวันสิ่งทอแห่งชาติ
รัฐบาลไทย-ข่าวทำเนียบรัฐบาล-​โฆษกรัฐบาลเผย นายกฯ ยินดีที่ข้อตกลงด้านแรงงานไทย-ซาอุดีฯ เสร็จสมบูรณ์ พร้อมที่จะลงนามปลายเดือนมีนาคมนี้ ช่วยสร้างโอกาสและยกระดับการพัฒนาทักษะฝีมือแรงงานไทย
วันศุกร์ที่ 18 มีนาคม 2565
​โฆษกรัฐบาลเผย นายกฯ ยินดีที่ข้อตกลงด้านแรงงานไทย-ซาอุดีฯ เสร็จสมบูรณ์ พร้อมที่จะลงนามปลายเดือนมีนาคมนี้ ช่วยสร้างโอกาสและยกระดับการพัฒนาทักษะฝีมือแรงงานไทย
​โฆษกรัฐบาลเผย นายกฯ ยินดีที่ข้อตกลงด้านแรงงานไทย-ซาอุดีฯ เสร็จสมบูรณ์ พร้อมที่จะลงนามปลายเดือนมีนาคมนี้ ช่วยสร้างโอกาสและยกระดับการพัฒนาทักษะฝีมือแรงงานไทย
วันนี้ (18 มีนาคม 2565) นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ยินดีที่ความร่วมมือทางด้านแรงงานระหว่างไทย-ซาอุดีอาระเบีย มีผลสําเร็จเป็นรูปธรรมมากขึ้น หลังจากกระทรวงแรงงานได้ขานรับนโยบายจากนายกรัฐมนตรี ผลักดันความร่วมมือแรงงานระหว่างทั้งสองประเทศมาอย่างต่อเนื่องนับตั้งแต่นายกรัฐมนตรีเดินทางเยือนซาอุดีฯ อย่างเป็นทางการครั้งประวัติศาสตร์ จนนําไปสู่การบรรลุข้อตกลงด้านแรงงาน ซึ่งจะลงนามปลายเดือนนี้
โฆษกรัฐบาลกล่าวว่า รัฐบาลโดยกระทรวงแรงงานได้ขับเคลื่อนและผลักดันความร่วมมือด้านแรงงานระหว่างไทย-ซาอุดีอาระเบีย มาอย่างต่อเนื่อง นับตั้งแต่ที่ทั้งสองประเทศฟื้นฟูความสัมพันธ์ระหว่างกัน โดยมีจุดประสงค์สําคัญเพื่อให้สามารถจัดส่งแรงงานไปทํางานในซาอุดีอาระเบียได้เร็วที่สุด โดยเมื่อวันที่ 15 มีนาคมที่ผ่านมา กระทรวงแรงงานของไทยได้หารือกับ ดร.อัฎนัน อับดุลลาห์ อัล–นาอีม (H.E. Dr. Adnan Abdullah Mohammed Al Naim) รัฐมนตรีช่วยว่าการกระทรวงทรัพยากรมนุษย์และการพัฒนาสังคมซาอุดีอาระเบีย และคณะ ณ โรงแรมอมารี วอเตอร์เกต กรุงเทพฯ ซึ่งทั้งสองฝ่ายต่างยินดีที่ได้กระชับความสัมพันธ์ด้านแรงงานให้แน่นแฟ้น พร้อมเชื่อว่าการจัดส่งแรงงานไทยไปทํางานในซาอุดีอาระเบียจะสําเร็จโดยเร็ว โดยทั้งสองฝ่ายได้ข้อยุติด้านข้อตกลงเสร็จสมบูรณ์แล้ว เหลือเพียงขั้นตอนการลงนามเพียงอย่างเดียว ซึ่งฝ่ายไทยจะเร่งรัดให้มีการลงนามโดยเร็วที่สุดเพื่อประโยชน์ของพี่น้องคนไทยที่ต้องการไปทํางานที่ซาอุดีอาระเบีย
นอกจากนี้ กระทรวงแรงงานยังระบุว่า มีแรงงานไทยแจ้งความประสงค์ไปทํางานประเทศซาอุดีอาระเบีย ที่ลงทะเบียนผ่านระบบ E–service เว็บไซต์ https://toea.doe.go.th แล้วกว่า 1,000 คน ซึ่งอยู่ในขั้นตอนการตรวจสอบคุณสมบัติ การทดสอบฝีมือแรงงาน และการตรวจสอบตําแหน่งที่สมัคร ให้ตรงตามที่ทางซาอุดีฯ ต้องการ โดยไทยจะเดินทางไปลงนามข้อตกลงในวันที่ 28 มีนาคมนี้ และจะได้ไปเยี่ยมชมโรงงาน ดูสภาพการจ้าง เพื่อเป็นข้อมูลมาเผยแพร่ให้คนไทยได้เห็นสภาพการทํางานที่ซาอุดีฯ อีกด้วย
“ผลสําเร็จของการฟื้นความสัมพันธ์ไทย-ซาอุดีฯ จากการเดินทางเยือนซาอุดีฯ อย่างเป็นทางการของนายกรัฐมนตรีมีในหลายด้าน ซึ่งเริ่มเห็นความสําเร็จเป็นรูปธรรมอย่างต่อเนื่อง ความร่วมมือทางด้านแรงงานเป็นอีกมิติที่เห็นความคืบหน้าอย่างชัดเจน ซึ่งเป็นผลมาจากการสานต่อและผลักดันของรัฐบาล โดยนายกรัฐมนตรีขอบคุณกระทรวงแรงงาน และหน่วยงานที่เกี่ยวข้อง ซึ่งการดําเนินงานนี้จะทําให้ภาคแรงงานของไทยสามารถเดินทางกลับซาอุดีฯ ได้อีกครั้ง ซึ่งจะเพิ่มโอกาสการทํางานให้แรงงานไทย รวมถึงช่วยพัฒนาทักษะแรงงานไทย ต่อยอดไปยังความร่วมมือด้านอื่นๆ และยังเป็นการเพิ่มขีดความสามารถในการแข่งขันของประเทศอีกด้วย” นายธนกรฯ กล่าว
รัฐบาลไทย-ข่าวทำเนียบรัฐบาล-โครงการจ้างแรงงานชลประทาน ปี 2565 ยังว่างราว 15,000 ตำแหน่ง
วันจันทร์ที่ 18 เมษายน 2565
โครงการจ้างแรงงานชลประทาน ปี 2565 ยังว่างราว 15,000 ตําแหน่ง
วันจันทร์ที่ 19 เมษายน 2565
ต่อจากนี้ไป ขอเชิญรับฟังไทยคู่ฟ้า ค่ะ
รัฐบาลส่งเสริมให้เกษตรกรมีรายได้ในช่วงฤดูแล้งซึ่งงดเว้นการเพาะปลูก โดยเดินหน้าโครงการจ้างแรงงานชลประทาน ปีงบประมาณ 2565 เพื่อทําหน้าที่ซ่อมบํารุง ปรับปรุงงาน ในโครงการส่งเสริมการดําเนินงานอันเนื่องมาจากพระราชดําริ การก่อสร้างแหล่งน้ํา ระบบส่งน้ําเพื่อชุมชน การจัดการคุณภาพน้ํา และโครงการป้องกันและบรรเทาภัยจากน้ํา โดยตั้งเป้าหมายจ้างแรงงานทั้งสิ้น 75,000 คน จ้างแล้ว 60,182 คน ยังเหลือตําแหน่งว่างอยู่ราว 15,000 ตําแหน่ง อัตราค่าจ้างอยู่ที่ 8,700 – 87,000 บาท/คน ขึ้นกับระยะเวลาการจ้างงาน เกษตรกรและประชาชนที่สนใจเข้าร่วมโครงการ สอบถามเพิ่มเติมและสมัครได้ที่โครงการชลประทานใกล้บ้าน หรือสายด่วนกรมชลประทาน 1460
“สื่อสารภารกิจรัฐบาล” กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-3 ผู้รับรางวัลผู้เสียสละ เพื่อสังคม ทำความดีอย่างไม่มีเงื่อนไข ช่วยเหลือกลุ่มเปราะบางและผู้เสียหายจากการค้ามนุษย์ในวิกฤตโควิด - 19
วันจันทร์ที่ 27 กันยายน 2564
3 ผู้รับรางวัลผู้เสียสละ เพื่อสังคม ทําความดีอย่างไม่มีเงื่อนไข ช่วยเหลือกลุ่มเปราะบางและผู้เสียหายจากการค้ามนุษย์ในวิกฤตโควิด - 19
3 ผู้รับรางวัลผู้เสียสละ เพื่อสังคม ทําความดีอย่างไม่มีเงื่อนไข ช่วยเหลือกลุ่มเปราะบางและผู้เสียหายจากการค้ามนุษย์ในวิกฤตโควิด - 19
เมื่อวันที่ 25 ก.ย. 64เวลา 14.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.) เปิดเผยว่า เมื่อวันที่ 21 ก.ย. 64 กระทรวง พม.ได้มอบรางวัลผู้เสียสละ เพื่อสังคม ภายใต้โครงการมอบรางวัลบุคคลผู้ทรงคุณค่าต่อสังคมไทย ให้กับพระพิศาลธรรมานุสิฐ เจ้าอาวาสวัดสะพาน เขตคลองเตย กทม. คุณเต๊ะ ศตวรรษ ศิลปินจิตอาสา และ ร.ต.อ.แวอาลิฟ แวดีซา รองสารวัตร สถานีตํารวจภูธรสุไหงโก-ลก จ.นราธิวาส ซึ่งทั้ง 3 ท่าน นับถือศาสนาพุทธ คริสต์ และอิสลาม ตามลําดับ ซึ่งเป็นเพียงคนเล็กๆ ที่มุ่งมั่นทําความดี แต่ไม่มีใครรับรู้ จึงเป็นผู้ที่สมควรได้รับการยกย่องเชิดชูเกียรติในฐานะภาคีเครือข่ายของกระทรวง พม. เป็นแบบอย่างของการทําความดีของสังคมในการช่วยเหลือและสร้างกําลังใจให้กับผู้เสียหายจากการค้ามนุษย์และกลุ่มเปราะบางในสถานการณ์โควิด-19
นายจุติกล่าวต่อไปว่า พระพิศาลธรรมานุสิฐ เจ้าอาวาสวัดสะพาน ได้เปิดพื้นที่วัดเป็นศูนย์พักคอยผู้ป่วยโควิด-19 โดยให้ที่พักและอาหาร ยารักษาผู้ป่วย ซึ่งได้กล่าวว่า การจัดตั้งศูนย์ฯ ที่วัด เกิดจากความห่วงใยของประธานชุมชนในเขตคลองเตย และได้รับความห่วงใยจากหลายๆ ภาคส่วน โดยเฉพาะจากภาครัฐบาล และยังมีการคิดต่อยอดสร้างกลุ่มอาสาสมัครให้ผู้ป่วยพักอยู่ในบ้านของตนเองโดยไม่ต้องออกมา เพื่อให้ธรรมชาติสร้างภูมิคุ้มกันโรคขึ้นมา และจัดยาสามัญประจําบ้านของเราตามสภาพอาการให้ผู้ป่วยกิน หลังจากนี้ ถ้าโควิด-19 รอบใหม่จะมาอีก ขอให้ทุกคนไม่ต้องตกใจ ให้ดูแลสุขภาพของตัวเอง อาหารการกิน และมีสติแล้วค่อยศึกษา เรียนรู้และอยู่กับโรค ถ้าวันต่อไปไม่ดีขึ้น เราค่อยวางแผนจะทําอย่างไรต่อไป ทั้งนี้อยากขอให้เราทุกคนตั้งสติ
คุณเต๊ะ ศตวรรษ ศิลปินจิตอาสา ที่ได้เข้ามาช่วยโครงการ Hope for Home บ้านนี้มีความหวัง ด้วยการฉีดพ่นน้ํายาฆ่าเชื้อโควิด-19 ในชุมชน กทม. ได้กล่าวว่า เราควรจะออกมาทําอะไรเพื่อสังคมบ้าง แบบคุณบอย พีซเมคเกอร์ เป็นจุดเริ่มต้นเล็กๆ จากคนๆ หนึ่งก็ย่อมส่งต่อไปถึงอีกคนหนึ่ง และขออนุญาตพูดถึงถ้อยคําของพระเจ้า อย่าให้เราแค่พูดโดยใช้ปาก แต่ให้เราสําแดงความรักเป็นการกระทํา ซึ่งตัวผมเองเป็นคนที่บกพร่องมาก่อน แต่ได้เข้าไปช่วยเหลือคนที่บกพร่องเช่นกัน มันอบอุ่นใจ ผมคือคนบาปที่อยากสําแดงความรักของพระเจ้า
และ ร.ต.อ.แวอาลิฟ แวดีซา รองสารวัตร สถานีตํารวจภูธรสุไหงโก-ลก จ.นราธิวาส ปฏิบัติหน้าที่ในการช่วยแก้ปัญหาความรุนแรงและปัญหาการค้ามนุษย์ในพื้นที่จังหวัดชายแดนภาคใต้ ได้กล่าวว่า รางวัลนี้นับเป็นก้าวเล็กๆ ในชีวิตการรับราชการ สิ่งที่ผมทําเป็นการทําหน้าที่ตามปกติ เพียงแต่เพิ่มความใส่ใจเข้าไป ท่าน ผบ.ตร. เคยกล่าวไว้ว่า ให้ทําความดีด้วยหัวใจ ไปอยู่ที่ไหนก็ทําตัวให้เป็นปุ๋ย สิ่งที่ผมทําไปไม่ได้หวังสิ่งตอบแทน แค่พระเจ้ารับรู้เพียงพอ ขอบคุณหัวหน้าบ้านพักเด็กและครอบครัวจังหวัดนราธิวาส และจังหวัดปัตตานี ที่ให้การสนับสนุนให้งานลุล่วงไปได้ด้วยดี และขอขอบคุณเจ้าหน้าที่กระทรวง พม. ทุกคน ที่สนับสนุนและเป็นแรงบันดาลใจ เพื่อที่จะให้ทํางานตรงนี้ต่อไป นําสันติสุขกลับสู่บ้านเกิด
รัฐบาลไทย-ข่าวทำเนียบรัฐบาล-ความคืบหน้าการใช้สิทธิโครงการคนละครึ่ง ระยะที่ 4
วันพุธที่ 20 เมษายน 2565
ความคืบหน้าการใช้สิทธิโครงการคนละครึ่ง ระยะที่ 4
ความคืบหน้าโครงการคนละครึ่ง ระยะที่ 4 โดยจากข้อมูลสะสม ณ วันที่ 19 เม.ย.2565 ณ เวลา 23.00 น. พบว่ามีผู้ใช้สิทธิทั้งหมดจํานวน 26.26 ล้านราย และยอดการใช้จ่ายรวม 60,617.8 ล้านบาท
นายพรชัย ฐีระเวช ผู้อํานวยการสํานักงานเศรษฐกิจการคลัง ในฐานะโฆษกกระทรวงการคลัง เปิดเผยความคืบหน้าโครงการคนละครึ่ง ระยะที่ 4 (โครงการฯ ระยะที่ 4) โดยจากข้อมูลสะสม ณ วันที่ 19 เมษายน 2565 ณ เวลา 23.00 น. พบว่า มีผู้ใช้สิทธิที่เป็นประชาชนที่เข้าร่วมโครงการคนละครึ่ง ระยะที่ 3 (ประชาชนกลุ่มเดิมฯ) จํานวน 25.46 ล้านราย ซึ่งมียอดใช้จ่าย 58,865.1 ล้านบาท และมีผู้ใช้สิทธิที่เป็นประชาชนทั่วไปที่ไม่ได้เข้าร่วมโครงการคนละครึ่ง ระยะที่ 3 (ประชาชนกลุ่มใหม่ฯ) จํานวน 8.04 แสนราย ซึ่งมียอดใช้จ่าย 1,752.7 ล้านบาท รวมมีผู้ใช้สิทธิทั้งหมดจํานวน 26.26 ล้านราย และยอดการใช้จ่ายรวม 60,617.8 ล้านบาท แบ่งเป็นเงินที่ประชาชนจ่าย 30,863.4 ล้านบาท และรัฐร่วมจ่าย 29,754.4 ล้านบาท และมียอดใช้จ่ายสะสมแบ่งตามประเภทตามร้านค้า ได้แก่ ร้านอาหารและเครื่องดื่ม 25,329.7 ล้านบาท ร้านธงฟ้า 10,473.3 ล้านบาท ร้าน OTOP 2,757.0 ล้านบาท ร้านค้าทั่วไป 20,859.3 ล้านบาท ร้านบริการ 1,083.0 ล้านบาท และกิจการขนส่งสาธารณะ 115.5 ล้านบาท สําหรับประชาชนที่ได้รับสิทธิทั้งหมด 26.38 ล้านราย เป็นประชาชนกลุ่มเดิมฯ ที่กดยืนยันสิทธิและมีการใช้สิทธิโครงการฯ ระยะที่ 4 แล้ว จํานวน 25.46 ล้านราย จากจํานวนผู้ใช้จ่ายโครงการคนละครึ่ง ระยะที่ 3 จํานวน 26.35 ล้านราย และในส่วนของผู้ประกอบการ มีผู้ประกอบการที่เข้าร่วมโครงการฯ ระยะที่ 4 แล้วจํานวน 1.35 ล้านราย โดยเป็นผู้ประกอบการรายใหม่ 2.93 หมื่นราย
ทั้งนี้ โฆษกกระทรวงการคลังได้กล่าวว่า ขณะนี้มีจํานวนผู้ใช้สิทธิครบ 1,200 บาท ประมาณ 12.69 ล้านราย คิดเป็นร้อยละ 48 ของผู้ใช้สิทธิทั้งหมด และยังมีจํานวนผู้ได้รับสิทธิที่ยังไม่ได้เริ่มใช้สิทธิประมาณ 1.2 แสนราย ซึ่งโครงการฯ ระยะที่ 4 จะสิ้นสุดโครงการในวันที่ 30 เมษายน 2565 จึงขอเชิญชวนให้ประชาชนที่ยังมีสิทธิเหลืออยู่ให้เร่งใช้จ่ายก่อนวันสิ้นสุดโครงการด้วย
สํานักงานเศรษฐกิจการคลัง
โทร. 08-5842-7102 , 08-5842-7103, 08-5842-7104 ,08-5842-7105
08-5842-7106, 08-5842-7107, 08-5842-7108 , 08-5842-7109 (เวลาทําการ 08.30 – 16.30 น.)
ไปรษณีย์อิเล็กทรอนิกส์ halfhalf@fpo.go.th
ธนาคารกรุงไทย จํากัด (มหาชน) โทร. 02-111-1122 (ตลอด 24 ชั่วโมง)
รัฐบาลไทย-ข่าวทำเนียบรัฐบาล-ครม.ร่วมวงอาเซียนด้านสตรี หนุนเท่าเทียมระหว่างเพศ ใช้ดิจิทัลเสริมศักยภาพสตรีสู่ธุรกิจ
วันจันทร์ที่ 18 กรกฎาคม 2565
ครม.ร่วมวงอาเซียนด้านสตรี หนุนเท่าเทียมระหว่างเพศ ใช้ดิจิทัลเสริมศักยภาพสตรีสู่ธุรกิจ
ครม.ร่วมวงอาเซียนด้านสตรี หนุนเท่าเทียมระหว่างเพศ ใช้ดิจิทัลเสริมศักยภาพสตรีสู่ธุรกิจ
นางสาวรัชดา ธนาดิเรก รองโฆษกประจําสํานักนายกรัฐมนตรี เปิดเผยหลังการประชุมคณะรัฐมนตรี (ครม.) เมื่อวันที่ 18 กรกฎาคม 2565 ว่า ครม.เห็นชอบร่างถ้อยแถลงร่วมการประชุมรัฐมนตรีอาเซียนด้านสตรี ครั้งที่ 4 ตามที่กระทรวงการพัฒนาสังคมและความมั่นคงของมนุษย์เสนอ ซึ่งมีสาระสําคัญเป็นการยืนยันความมุ่งมั่นในการส่งเสริมความเสมอภาคระหว่างเพศและการเสริมพลังสตรีและเด็กหญิงในภูมิภาคอาเซียนตามวิสัยทัศน์ประชาคมอาเซียน ปี 2568 โดยตระหนักถึง 1) ผลกระทบด้านเพศภาวะในสถานการณ์การแพร่ระบาดของโรคโควิด-19 ต่อสตรีและเด็กหญิง 2) สถานะของสตรีที่มีแนวโน้มอยู่ด้อยกว่าบุรุษ และกลุ่มสตรีที่อาศัยในชนบทที่ยากจน กลุ่มสตรีชาติพันธุ์ สตรีพิการ สตรีย้ายถิ่นฐาน ต้องเผชิญกับความเสี่ยงที่จะถูกละทิ้งไว้ข้างหลัง และมุ่งให้ความสําคัญในการสร้างโอกาสการเข้าถึงของสตรีผ่านการปฏิวัติทางดิจิทัล เช่น การส่งเสริมผู้ประกอบการสตรีดิจิทัลและการสร้างความเข้มแข็งในการแข่งขันทางดิจิทัลเพื่อให้สตรีของอาเซียนปรับตัว พัฒนา และประสบความสําเร็จภายหลังจากการแพร่ระบาดของโรคโควิด-19 ในภูมิภาคอาเซียน
มากไปกว่านั้น สาระสําคัญของร่างถ้อยแถลงร่วมยังได้ยืนยันถึงการส่งเสริมสตรีใน 2 ด้าน ประกอบด้วย 1) ส่งเสริมสตรีในเศรษฐกิจดิจิทัล ผ่านการปรับปรุงการเข้าถึงการสนับสนุนและข้อมูลด้านการเงิน การฝึกอบอรม เสริมสร้างศักยภาพ โอกาสด้านการตลาดและความเชื่อมโยงนโยบายอื่น ๆ 2) การมีส่วนร่วมของสตรีในกระบวนการตัดสินใจและการกําหนดนโยบาย โดยรับฟังเสียงและความต้องการของสตรี เพื่อประกันว่าการดําเนินนโยบายและแผนงานมีมุมมองมิติเพศภาวะ ทั้งนี้ กระทรวงการพัฒนาสังคมฯ จะแจ้งผลการรับรองร่างถ้อยแถลงร่วมฯ ไปยังสํานักเลขาธิการอาเซียนต่อไป
รัฐบาลไทย-ข่าวทำเนียบรัฐบาล-ศูนย์ต่อต้านข่าวปลอมจัดประกวดคลิปสั้นชิงทุนการศึกษา-โล่เกียรติยศ
วันพฤหัสบดีที่ 3 มีนาคม 2565
ศูนย์ต่อต้านข่าวปลอมจัดประกวดคลิปสั้นชิงทุนการศึกษา-โล่เกียรติยศ
ศูนย์ต่อต้านข่าวปลอมจัดประกวดคลิปสั้นชิงทุนการศึกษา-โล่เกียรติยศ
ศูนย์ต่อต้านข่าวปลอมเชิญชวนนิสิตนักศึกษาทุกสถาบันทั่วประเทศและหน่วยงานของรัฐส่งคลิปสั้นความยาวไม่เกิน2นาทีร่วมกิจกรรมการจัดประกวดสื่อสร้างสรรค์ชิงทุนการศึกษาและรางวัลมูลค่ารวมกว่า250,000บาทด้านผู้ชนะประเภทหน่วยงานจะได้รางวัลโล่เกียรติยศและเกียรติบัตร
นางสาวอัจฉรินทร์พัฒนพันธ์ชัยปลัดกระทรวงดิจิทัลเพื่อเศรษฐกิจและสังคม(ดีอีเอส)ปฏิบัติหน้าที่ผู้อํานวยการศูนย์ต่อต้านข่าวปลอมกล่าวว่าศูนย์ต่อต้านข่าวปลอมอยู่ระหว่างจัดกิจกรรมการประกวดสื่อสร้างสรรค์เพื่อใช้ในการประชาสัมพันธ์การสร้างการรับรู้เพื่อรู้เท่าทันและรับมือกับข่าวปลอมในรูปแบบการประกวดคลิปวิดีโอสั้นความยาวไม่เกิน2นาทีโดยแบ่งหัวข้อการประกวดและกลุ่มผู้สนใจร่วมกิจกรรมเป็น2กลุ่ม
ได้แก่1.นิสิตนักศึกษาที่กําลังศึกษาอยู่ในระดับอุดมศึกษา(ปริญญาตรีชั้นปีที่1 - 2)และระดับอาชีวศึกษา(ปวส.ชั้นปีที่1 - 2)หรือเทียบเท่ามีสมาชิกในกลุ่ม2-5คนสําหรับการสร้างสรรค์คลิปวิดีโอภายใต้หัวข้อ“คนรุ่นใหม่กับการต่อต้านFake News”เพื่อชิงทุนการศึกษาและรางวัลมูลค่ารวมกว่า250,000บาท
และ2.หน่วยงานภาครัฐรัฐวิสาหกิจองค์การมหาชนหรือหน่วยงานของรัฐรูปแบบใหม่หน่วยงานภาครัฐรัฐวิสาหกิจองค์การมหาชนหรือหน่วยงานของรัฐรูปแบบใหม่ภายใต้หัวข้อ“ป้องกันปกป้องประชาชนให้พ้นภัยข่าวปลอม”ทีมละไม่เกิน2-5คนและสมาชิกในทีมต้องเป็นเจ้าหน้าที่หน่วยงานเดียวกันคลิปที่ได้รับรางวัลจะได้โล่เกียรติยศประเภททีมและเกียรติบัตรรายบุคคลสําหรับสมาชิกในทีม
ทั้งนี้ผู้สนใจส่งเอกสารใบสมัครและผลงานที่อีเมล์: antifakenewscenter@mdes.go.thปิดรับผลงานในวันที่25มี.ค. 65เวลา17.00น.ตามเวลาที่ประทับในอีเมล์antifakenewscenter@mdes.go.thเบื้องต้นกําหนดวันประกาศผลไว้ในวันที่30พ.ค. 65และผลงานที่ได้รับรางวัลจะมีการนําไปเผยแพร่ทางสื่อโทรทัศน์ด้วยตั้งแต่เดือนก.ค. 65เป็นต้นไป
“โครงการนี้เป็นการดําเนินการต่อเนื่องในการขับเคลื่อนการสร้างความตระหนักรู้ให้แก่ประชาชนสร้างการรับรู้เท่าทันข่าวปลอมและรณรงค์ต่อต้านการเผยแพร่ข่าวปลอมเพื่อให้ประชาชนได้ใช้งานบนสื่อสังคมออนไลน์อย่างปลอดภัยและรู้เท่าทันสื่อในยุคดิจิทัลสร้างภูมิคุ้มกันที่ดีให้กับสังคม”นางสาวอัจฉรินทร์กล่าว
สําหรับรายละเอียดเพิ่มเติมอื่นๆและกติกาของกิจกรรมสามารถติดตามความเคลื่อนไหวได้ผ่าน4ช่องทางหลักของศูนย์ต่อต้านข่าวปลอมดังนี้ไลน์ทางการ@antifakenewscenterเฟซบุ๊กเพจAnti-Fake News Center Thailandทวิตเตอร์@AFNCTHAILANDและเว็บไซต์https://www.antifakenewscenter.com
***************
รัฐบาลไทย-ข่าวทำเนียบรัฐบาล-โฆษกรัฐบาลเผย “นายกฯ” ย้ำไวรัสโควิด-19 ทุกสายพันธ์ุป้องกันได้ หากทุกฝ่ายร่วมมือกัน กำชับส่วนราชการทุกระดับ จัดบุคคลและสถานที่ราชการตามมาตรการสาธารณสุข สร้างความมั่นใจให้แก่ประชาชน
วันอาทิตย์ที่ 26 ธันวาคม 2564
โฆษกรัฐบาลเผย “นายกฯ” ย้ําไวรัสโควิด-19 ทุกสายพันธ์ุป้องกันได้ หากทุกฝ่ายร่วมมือกัน กําชับส่วนราชการทุกระดับ จัดบุคคลและสถานที่ราชการตามมาตรการสาธารณสุข สร้างความมั่นใจให้แก่ประชาชน
โฆษกรัฐบาลเผย “นายกฯ” ย้ําไวรัสโควิด-19 ทุกสายพันธ์ุป้องกันได้ หากทุกฝ่ายร่วมมือกัน กําชับส่วนราชการทุกระดับ จัดบุคคลและสถานที่ราชการตามมาตรการสาธารณสุข สร้างความมั่นใจให้แก่ประชาชนผู้ใช้บริการ
วันที่ 26 ธ.ค. 64 นายธนกร วังบุญคงชนะ โฆษกประจําสํานักนายกรัฐมนตรี เปิดเผยว่า รัฐบาลติดตามสถานการณ์การแพร่ระบาดของไวรัสโควิด-19 อย่างต่อเนื่อง ตามข้อสั่งการพลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ที่เน้นทุกส่วนราชการเฝ้าระวังสถานการณ์ไวรัสโควิด-19 แม้ที่ผ่านมาไทยประสบความสําเร็จในการรับมือกับการแพร่ระบาดของโควิด-19 ระลอกต่าง ๆ ได้เป็นอย่างดี นายกรัฐมนตรีกําชับไปถึงทุกส่วนราชการทั้งส่วนกลาง ส่วนภูมิภาค และขอความร่วมมือส่วนท้องถิ่น อบจ. อบต. ที่ให้บริการประชาชน ยกระดับการดูแลสถานที่ตามข้อกําหนดของ ศบค. จัดสรรจํานวนเจ้าหน้าที่ปฏิบัติงานตามภารกิจ ลดความเสี่ยงของบุคลากรในการแพร่/รับเชื้อไวรัส โดยให้นําเทคโนโลยีมาปรับใช้ในงานบริการ ลดการสัมผัสระหว่างบุคคล ปฏิบัติตามมาตรการสาธารณสุขทั้งในเวลาราชการและนอกเวลาราชการ เพื่อรักษาประสิทธิภาพการทํางานและสร้างความมั่นใจให้กับประชาชนที่เข้ามาใช้บริการด้วย สําหรับผู้ติดเชื้อรายใหม่วันนี้ มีจํานวน 2,532 ราย จําแนกเป็นผู้ติดเชื้อรายใหม่ 2,509 ราย ผู้ป่วยภายในเรือนจํา/ที่ต้องขัง 23 ราย หายป่วยกลับบ้าน 3,771 ราย หายป่วยสะสม 2,125,102 ราย (ตั้งแต่ 1 เมษายน) ผู้ป่วยกําลังรักษา 35,862 ราย เสียชีวิตเพิ่ม 22 ราย
“นายกรัฐมนตรียังฝากเตือนว่า สงครามโรคยังไม่สิ้นสุด จึงขอทุกฝ่ายถือเป็นวาระแห่งชาติในการปฏิบัติตามมาตรการป้องกันการแพร่ระบาดและมาตรการสาธารณสุข เพราะไวรัสโควิด-19 สามารถป้องกันได้ หากทุกคนร่วมมือ ร่วมใจ รับผิดชอบต่อตนเองและสังคม” โฆษกรัฐบาล กล่าว
รัฐบาลไทย-ข่าวทำเนียบรัฐบาล-บขส. ช่วยลดค่าครองชีพให้ประชาชน ตรึงค่าโดยสารต่อ 3 เดือน
วันพุธที่ 29 มิถุนายน 2565
บขส. ช่วยลดค่าครองชีพให้ประชาชน ตรึงค่าโดยสารต่อ 3 เดือน
ย้ําทุกเส้นทางพร้อมให้บริการเดินรถด้วยคุณภาพ สะดวก ปลอดภัย
นายสัญลักข์ ปัญวัฒนลิขิต กรรมการผู้จัดการใหญ่ บริษัท ขนส่ง จํากัด (บขส.) กระทรวงคมนาคม เปิดเผยว่า ตามที่ คณะกรรมการควบคุมการขนส่งทางบกกลาง มีมติให้ปรับเพิ่มอัตราค่าโดยสารรถประจําทาง หมวด 2 (เส้นทางที่มีต้นทางจากกรุงเทพมหานครไปยังต่างจังหวัด) และหมวด 3 (เส้นทางระหว่างจังหวัดที่ไม่มีกรุงเทพมหานครเป็นต้นทางปลายทาง) กิโลเมตรละ 5 สตางค์ เพื่อให้ผู้ประกอบการยังคงให้บริการแก่ประชาชนได้อย่างต่อเนื่อง มีผลใช้บังคับวันที่ 4 กรกฎาคม 2565 เป็นต้นไป
ในส่วน บขส. ยังคงตรึงราคาค่าโดยสารในอัตราเดิม เป็นเวลา 3 เดือน เพื่อช่วยลดภาระค่าครองชีพ และเป็นทางเลือกในการเดินทางให้กับประชาชนตามนโยบายของนายศักดิ์สยาม ชิดชอบ รัฐมนตรีว่าการกระทรวงคมนาคม
ปัจจุบัน บขส. เปิดให้บริการเดินรถ ดังนี้
1.เส้นทางภาคเหนือ จํานวน 15 เส้นทาง รวม 40 เที่ยววิ่ง (ไป-กลับ) อาทิ กรุงเทพ-เชียงใหม่ , กรุงเทพฯ-เชียงราย , กรุงเทพฯ-สุโขทัย-อุทยานประวัติศาสตร์สุโขทัย , กรุงเทพฯ-(อุตรดิตถ์) พิษณุโลก , กรุงเทพฯ-แม่สาย , กรุงเทพฯ-หล่มเก่า ,กรุงเทพฯ-คลองลาน , กรุงเทพฯ-เชียงคํา , กรุงเทพฯ-ทุ่งช้าง , กรุงเทพฯ -เขื่อนภูมิพล , กรุงเทพฯ-สารจิตร และกรุงเทพฯ-ป่าแดด-เชียงของ เป็นต้น
2. เส้นทางภาคตะวันออกเฉียงเหนือและภาคตะวันออก จํานวน 18 เส้นทาง รวม 52 เที่ยววิ่ง (ไป-กลับ) อาทิ กรุงเทพฯ-หนองคาย , กรุงเทพฯ-เชียงคาน , กรุงเทพฯ-สุรินทร์ , กรุงเทพฯ-บุรีรัมย์ , กรุงเทพฯ-นครพนม , กรุงเทพฯ-อุบลราชธานี , กรุงเทพฯ-มุกดาหาร , กรุงเทพฯ-สระบุรี , เอกมัย-แหลมงอบ และจตุจักร-ตราด เป็นต้น
3. เส้นทางภาคใต้ จํานวน 13 เส้นทาง รวม 35 เที่ยววิ่ง (ไป-กลับ) อาทิ กรุงเทพฯ-ภูเก็ต , กรุงเทพฯ-เกาะสมุย , กรุงเทพฯ-คลองท่อม-กระบี่ , กรุงเทพฯ-สงขลา , กรุงเทพฯ-สุไหงโกลก , กรุงเทพฯ-ปัตตานี-ยะลา , กรุงเทพฯ (หมอชิต2) -หาดใหญ่ , กรุงเทพฯ (หมอชิต2)- สตูล , กรุงเทพฯ(หมอชิต2)-นครศรีฯ-หัวไทร และกรุงเทพฯ (หมอชิต 2)-ตรัง เป็นต้น
นอกจากนี้บขส. ยอมรับว่า จากสถานการณ์ราคาน้ํามันดีเซลที่ปรับตัวสูงขึ้น ทําให้ บขส. มีค่าใช้จ่ายต้นทุนน้ํามันเพิ่มขึ้น ประมาณ 3 - 5% หรือประมาณเดือนละ 6 - 8 ล้านบาท จากเดิมที่ บขส. มีต้นทุนน้ํามันเฉลี่ยประมาณ 24 - 25 ล้านบาทต่อเดือน โดยในช่วง 8 เดือนแรกของปีงบประมาณ 2565 บขส. มีต้นทุนค่าใช้จ่ายน้ํามันประมาณเกือบ 200 ล้านบาทบขส. ยังยินดีที่จะตรึงราคาค่าโดยสารให้กับประชาชน และยังคงมุ่งมั่นที่จะให้บริการประชาชนด้วยบริการที่มีคุณภาพ สะดวก รวดเร็ว ปลอดภัย รวมทั้งให้ความสําคัญในเรื่องความปลอดภัยและมีการป้องกันและเฝ้าระวังการแพร่ระบาดของเชื้อไวรัส COVID-19 อย่างเข้มงวด ทั้งภายในสถานีขนส่งผู้โดยสารและบนรถโดยสารด้วย
ผู้โดยสารสามารถสอบถามข้อมูลการเดินทางเพิ่มเติมได้ที่ Call Center 1490 เรียก บขส. ตลอด 24 ชั่วโมง หรือ จองตั๋ว บขส. ผ่านช่องทางออนไลน์ Application : E-Ticket และ Website บขส. www.transport.co.th
รัฐบาลไทย-ข่าวทำเนียบรัฐบาล-นายกรัฐมนตรีบัญชาการระงับเหตุ สถานการณ์การระเบิดในโรงงานที่สมุทรปราการ สั่งระดมสรรพกำลังระงับเหตุเร่งด่วนด้วยความระมัดระวัง พร้อมดูแลประชาชนที่ได้รับผลกระทบอย่างเต็มที่
วันจันทร์ที่ 5 กรกฎาคม 2564
นายกรัฐมนตรีบัญชาการระงับเหตุ สถานการณ์การระเบิดในโรงงานที่สมุทรปราการ สั่งระดมสรรพกําลังระงับเหตุเร่งด่วนด้วยความระมัดระวัง พร้อมดูแลประชาชนที่ได้รับผลกระทบอย่างเต็มที่
นายกรัฐมนตรีบัญชาการระงับเหตุสถานการณ์การระเบิดในโรงงานที่สมุทรปราการ สั่งระดมสรรพกําลังระงับเหตุเร่งด่วนด้วยความระมัดระวัง พร้อมดูแลประชาชนที่ได้รับผลกระทบอย่างเต็มที่
วันที่ 5 ก.ค.64 นายอนุชา บูรพชัยศรี โฆษกประจําสํานักนายกรัฐมนตรี เผย พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม ติดตามสถานการณ์การระเบิดภายในโรงงานของบริษัท หมิงตี้ เคมิคอล จํากัด ในซอยกิ่งแก้ว 21 ต.บางพลีใหญ่ อ.บางพลี จ.สมุทรปราการ ที่ยังคงน่าเป็นห่วง โดยเฉพาะการปฎิบัติงานบรรเทาภัยของหน่วยงานต่าง ๆ ในการระงับเหตุอย่างต่อเนื่อง ทั้งการป้องกันการะเบิดซ้ํา การดับไฟ การสกัดควัน การจัดหาสารเคมีและโฟมดับไฟ เนื่องจากเพลิงที่ลุกไหม้ในที่เกิดเหตุ มีต้นทางเป็นถังบรรจุสารเคมีซึ่งสารดังกล่าวไม่สามารถดับได้ด้วยน้ํา จึงมีความจําเป็นต้องใช้โฟมในการดับไฟ
นายกรัฐมนตรีได้โทรศัพท์สั่งการให้ผู้ว่าราชการจังหวัดสมุทรปราการ ประสานนําเฮลิคอปเตอร์ จํานวน 2 ลํา จากกรมป้องกันและบรรเทาสาธารณภัย และรถฉีดโฟมขนาดใหญ่ ให้ความช่วยเหลือการดับเพลิงแล้ว รวมทั้งได้สั่งให้ทุกหน่วยงานทั้งในส่วนของภาครัฐและภาคเอกชนช่วยเหลือจัดหาโฟมและสารเคมีดับไฟเพิ่มเติมด้วย รวมถึงการขอทีมที่เชี่ยวชาญการจัดการสารเคมีเข้าร่วมสนับสนุนการระงับเหตุ ซึ่งได้นําเครื่องมือ เช่น Fire Robots และ Gas Detectors ไปยังจุดเกิดเหตุแล้ว
นอกจากนี้ นายกรัฐมนตรียังได้สั่งการให้กระทรวงกลาโหมจัดส่งกําลังพลจากทุกเหล่าทัพ รวมถึงยานพาหนะ รถดับเพลิง โฟมและสารเคมี ชุดเผชิญเหตุสารเคมี อากาศยานไร้คนขับ รวมทั้งรถพยาบาล พร้อมเจ้าหน้าที่แพทย์สนามและทหารสารวัตร เข้าพื้นที่เสริมการทํางานของจังหวัดสมุทรปราการด้วยแล้วและนายกรัฐมนตรีได้สั่งการเพิ่มเติมว่า การทําฝนจะไม่เหมาะกับสถานการณ์ระงับเหตุในครั้งนี้ เนื่องจากอาจได้รับผลกระทบจากสารเคมีที่ปนเปื้อนได้ จึงได้สั่งการให้ยกเลิกภารกิจดังกล่าวที่เตรียมการไว้แล้ว
“นายกรัฐมนตรีเสียใจกับการสูญเสียเจ้าหน้าที่ดับเพลิงที่เสียชีวิตจากการระงับเหตุในครั้งนี้ ขอให้กําลังใจครอบครัวผู้เสียชีวิตและผู้บาดเจ็บ พร้อมกับให้ภาครัฐจัดการเยียวยาผู้ได้รับผลกระทบ และให้กําลังใจกับเจ้าหน้าที่ทุกคนจากทุกหน่วยงานที่ร่วมกันปฏิบัติหน้าที่ทั้งการระงับเหตุและช่วยเหลือประชาชนอย่างเต็มความสามารถ และย้ําให้ผู้ว่าราชการจังหวัดสมุทรปราการดูแลประชาชนที่ได้รับผลกระทบอย่างเต็มที่ ทั้งเรื่องที่พักและอาหารในจุดอพยพต่าง ๆ รวมทั้งเร่งสํารวจและหาสาเหตุเพลิงไหม้ให้ชัดเจนเมื่อสถานการณ์สงบลงเพื่อดําเนินการในขั้นตอนต่อไป และการเตรียมการต่าง ๆ เพื่อให้ประชาชนกลับมาใช้ชีวิตปกติได้โดยเร็ว” นายอนุชา กล่าว
รัฐบาลไทย-ข่าวทำเนียบรัฐบาล-ศิลปินแห่งชาติ-นักวิชาการทั่วไทย-ดีไซเนอร์ชื่อดัง ร่วมเปิดวงเสวนาผ้าไทย “ต่อลมหายใจผ้าโบราณ ด้วยกระบวนการทางวิทยาศาสตร์ -อัตลักษณ์ผ้าไทย ๔ ภาค
วันพุธที่ 3 สิงหาคม 2565
ศิลปินแห่งชาติ-นักวิชาการทั่วไทย-ดีไซเนอร์ชื่อดัง  ร่วมเปิดวงเสวนาผ้าไทย  “ต่อลมหายใจผ้าโบราณ ด้วยกระบวนการทางวิทยาศาสตร์ -อัตลักษณ์ผ้าไทย ๔ ภาค
ศิลปินแห่งชาติ-นักวิชาการทั่วไทย-ดีไซเนอร์ชื่อดัง  ร่วมเปิดวงเสวนาผ้าไทย  “ต่อลมหายใจผ้าโบราณ ด้วยกระบวนการทางวิทยาศาสตร์ -อัตลักษณ์ผ้าไทย ๔ ภาค
ศิลปินแห่งชาติ-นักวิชาการทั่วไทย-ดีไซเนอร์ชื่อดัง ร่วมเปิดวงเสวนาผ้าไทย “ต่อลมหายใจผ้าโบราณ ด้วยกระบวนการทางวิทยาศาสตร์ -อัตลักษณ์ผ้าไทย ๔ ภาค -แนวทางการส่งเสริมผ้าไทยร่วมสมัย ให้เป็นสินค้าทางวัฒนธรรมในตลาดโลก” ในงาน “ภูษาศิลป์ จากท้องถิ่นสู่สากล” 12-14 ส.ค. นี้ ณ ชั้น 5 รอยัล พารากอน ฮอลล์ สยามพารากอน
นายอิทธิพล คุณปลื้ม รัฐมนตรีว่าการกระทรวงวัฒนธรรม กล่าวว่า จากการที่รัฐบาล โดยกระทรวงวัฒนธรรม (วธ.) กําหนดจัดงานเฉลิมพระเกียรติสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง เนื่องในโอกาสมหามงคลเฉลิมพระชนมพรรษา 90 พรรษา 12 สิงหาคม 2565 “ภูษาศิลป์ จากท้องถิ่นสู่สากล” วันที่ 11-14 สิงหาคม 2565 ณ ชั้น 5 รอยัล พารากอน ฮอลล์ สยามพารากอน เพื่อน้อมสํานึกในพระมหากรุณาธิคุณของสมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงมีพระวิริยอุตสาหะ ปฏิบัติพระราชกรณียกิจในการส่งเสริมเรื่อง “ผ้าไทย” เป็นที่ประจักษ์มายาวนาน ประกอบกับ ครม.เห็นชอบให้วันที่ 12 สิงหาคมของทุกปี เป็นวันผ้าไทยแห่งชาติ ถือเป็นการประชาสัมพันธ์ สร้างการรับรู้เกี่ยวกับโครงการและพระราชกรณียกิจด้านต่าง ๆ ให้ประชาชน ได้ศึกษา เกิดการอนุรักษ์ ส่งเสริม สืบสานผ้าไทย โดยภายในงานมีการจัดนิทรรศการ กิจกรรม การแสดง และการออกร้านผ้าไทยของหน่วยงานต่าง ๆ มากมาย
รมว.วธ. กล่าวต่อไปว่า สําหรับในส่วนของการเสวนาผ้าไทยนั้นมีความน่าสนใจอย่างยิ่ง โดยเฉพาะในวันที่ 12 สิงหาคม 2564 เป็นการเสวนาหัวข้อ “ภูษาพัสตรา เฉลิมหล้าเฉลิมพระชนม์” โดยกรมศิลปากร ประกอบด้วย นายมีชัย แต้สุจริยา ศิลปินแห่งชาติ สาขาทัศนศิลป์ ผ้าไทย (ประณีตศิลป์ - ทอผ้า) ประจําปี 2564 จะมาเล่าเรื่อง “อัตลักษณ์ผ้าไทยสู่สากล” , นางพวงพร ศรีสมบูรณ์ ผู้อํานวยการกลุ่มวิทยาศาสตร์เพื่อการอนุรักษ์ สํานักพิพิธภัณฑสถานแห่งชาติ กรมศิลปากร เรื่อง “ต่อลมหายใจผ้าโบราณ ด้วยกระบวนการทางวิทยาศาสตร์” ,นายธีรพันธุ์ จันทร์เจริญ ผู้อํานวยการสํานักศิลปะและวัฒนธรรม มหาวิทยาลัยราชภัฏสุราษฎร์ธานี เรื่อง “การแสดงพระราชทาน ราชพัสตราภรณ์”
วันที่ 13 สิงหาคม 2565 การเสวนาหัวข้อ “อัตลักษณ์ผ้าไทย 4 ภาค” โดยกรมศิลปากร มีผู้ร่วมเสวนาประกอบด้วย รองศาสตราจารย์ทรงศักดิ์ ปรางค์วัฒนากุล มหาวิทยาลัยเชียงใหม่ (ผู้เชี่ยวชาญด้านผ้าล้านนา)นางสาวประภัสสร โพธิ์ศรีทอง นักวิชาการอิสระ (ผู้เชี่ยวชาญด้านผ้าอินเดียสําหรับสยาม) รองศาสตราจารย์ ดร.วิศปัตย์ ชัยช่วย มหาวิทยาลัยขอนแก่น (ผู้เชี่ยวชาญด้านผ้าอีสาน) และนายธีรพันธุ์ จันทร์เจริญ ผู้อํานวยการสํานักศิลปะและวัฒนธรรม มหาวิทยาลัยราชภัฏสุราษฎร์ธานี (ผู้เชี่ยวชาญด้านผ้าดินแดนใต้) นอกจากนี้ในวันที่ 14 สิงหาคม 2565 มีการเสวนาหัวข้อ “แนวทางการส่งเสริมผ้าไทยร่วมสมัย ให้เป็นสินค้าทางวัฒนธรรมในตลาดโลก” โดยศิริชัย ทหรานนท์ ธีระ ฉันทสวัสดิ์ และเอก ทองประเสริฐ ดีไซน์เนอร์ชื่อดัง เข้าร่วม ผู้สนใจสอบถามรายละเอียดเพิ่มเติมได้ที่ สายด่วนวัฒนธรรม 1765
รัฐบาลไทย-ข่าวทำเนียบรัฐบาล-กระทรวงเกษตรฯ ขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทำนาเพื่อการพัฒนาที่ยั่งยืน (Thai Rice NAMA)
วันอังคารที่ 23 พฤศจิกายน 2564
กระทรวงเกษตรฯ ขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA)
กระทรวงเกษตรฯ ขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA) ตั้งคณะอนุกรรมการ ระดับจังหวัด และคณะทํางาน ในพื้นที่ 6 จังหวัด มุ่งส่งเสริมนโยบายเกษตรแปลงใหญ่ ลดต้นทุนในการทําเกษตรกรรม
นายระพีภัทร์ จันทรศรีวงศ์ รองปลัดกระทรวงเกษตรและสหกรณ์ ได้รับมอบหมายจากปลัดกระทรวงเกษตรและสหกรณ์ (ดร.ทองเปลว กองจันทร์) เป็นประธานการประชุมคณะกรรมการขับเคลื่อนโครงการเพิ่มประสิทธิภาพการผลิตและลดภาวะโลกร้อนจากการทํานาเพื่อการพัฒนาที่ยั่งยืน (Thai Rice NAMA) ครั้งที่ 2/2564 ณ ห้องประชุมกระทรวงเกษตรและสหกรณ์ ซึ่งเป็นโครงการความร่วมมือระหว่างรัฐบาลไทยและรัฐบาลเยอรมัน โดยมีกรมการข้าวเป็นหน่วยงานหลักและองค์กรความร่วมมือระหว่างประเทศของเยอรมัน (GIZ) เป็นหน่วยงานบริหารโครงการฯ พร้อมด้วยหน่วยงานภาครัฐและภาคเอกชนที่เกี่ยวข้อง เข้าร่วมประชุม เพื่อให้เกิดการบูรณาการที่หลากหลายและเกิดการขับเคลื่อนอย่างแท้จริง
สําหรับโครงการ Thai Rice NAMA ถือเป็นโครงการที่มีแนวทางการดําเนินงานที่สามารถสนับสนุนการลดการปล่อยก๊าซเรือนกระจกจากนาข้าว ที่มีความสอดคล้องกับการประชุม COP 26 เมื่อวันที่ 31 ตุลาคม 2564 ณ กรุงกลาสโกว์ สหราชอาณาจักร ซึ่งข้าวถือเป็นพืชที่มีความสําคัญอย่างมาก โดยกระทรวงเกษตรและสหกรณ์มีความมุ่งหวังว่าการดําเนินโครงการ Thai Rice Nama จะเป็นการพัฒนาและส่งเสริมเกษตรกรในการใช้เทคโนโลยีที่สามารถเพิ่มประสิทธิภาพการผลิตและช่วยลดการปล่อยก๊าซเรือนกระจกได้ หรือที่เรียกว่า “ข้าวลดโลกร้อน” ซึ่งจะเป็นรูปแบบเพื่อการขยายผลในการปลูกข้าวของประเทศไทยในวงกว้างต่อไป
ทั้งนี้ ที่ประชุมได้มีการพิจารณาแต่งตั้งคณะอนุกรรมการขับเคลื่อนโครงการฯ ระดับจังหวัด และคณะทํางานขับเคลื่อนโครงการฯ ตามโครงสร้างการบริหารจัดการโครงการฯ ของพื้นที่ใน 6 จังหวัด คือ ชัยนาท สิงห์บุรี อ่างทอง พระนครศรีอยุธยา ปทุมธานี และสุพรรณบุรี ซึ่งช่วยส่งเสริมนโยบายเกษตรแปลงใหญ่ของกระทรวงเกษตรและสหกรณ์ ที่กระตุ้นให้เกษตรกรรวมตัวกัน เพื่อลดต้นทุนในการทําเกษตรกรรม อีกทั้งยังสอดคล้องกับนโยบายของสหประชาชาติและรัฐบาลไทยด้านความปลอดภัยและความยั่งยืนทางอาหาร (3S: Safety, Security, Sustainability) ด้วย
รัฐบาลไทย-ข่าวทำเนียบรัฐบาล-การประชุมคณะกรรมการวัตถุอันตราย ครั้งที่ 4-1/2564
วันพฤหัสบดีที่ 9 กันยายน 2564
การประชุมคณะกรรมการวัตถุอันตราย ครั้งที่ 4-1/2564
รองปลัดฯ ภานุวัฒน์ เป็นประธานการประชุมคณะกรรมการวัตถุอันตราย ครั้งที่ 4-1/2564
วันนี้ (9 กันยายน 2564) เวลา 10.00 น. นายภานุวัฒน์ ตริยางกูรศรี รองปลัดกระทรวงอุตสาหกรรม เป็นประธาน พร้อมด้วย นายทาวัน ทวีถาวรสวัสดิ์ ผู้ช่วยปลัดกระทรวงอุตสาหกรรม เข้าร่วมการประชุมคณะกรรมการวัตถุอันตราย ครั้งที่ 4-1/2564 โดยมีนายประกอบ วิวิธจินดา อธิบดีกรมโรงงานอุตสาหกรรม ผู้แทนจากหน่วยงาน และเจ้าหน้าที่ที่เกี่ยวข้องเข้าร่วมประชุม ผ่านระบบ Web Conference (ZOOM) ณ ห้องประชุม อก.1 อาคารสํานักงานปลัดกระทรวงอุตสาหกรรม
ซึ่งที่ประชุมได้ร่วมกันพิจารณา ร่างกฎหมายลําดับรองภายใต้ พ.ร.บ. วัตถุอันตราย พ.ศ. 2535 เห็นชอบหลักการเพื่อแก้ไขเพิ่มเติมพระราชบัญญัติ วัตถุอันตรายฯ  และร่วมกันพิจารณาแนวทางการขับเคลื่อนเป้าหมายการพัฒนาที่ยั่งยืน (Sustainable Development Goals: SDGs) เป้าหมายย่อยที่ 3.9 ลดจํานวนการตาย การเจ็บป่วยจากสารเคมีอันตราย มลพิษ และการปนเปื้อนทางอากาศ น้ํา และดิน ให้ลดลงอย่างมาก ภายในปี พ.ศ. 2573
ทั้งนี้ การประชุมดังกล่าวเป็นไปตามข้อกําหนดออกตามความในมาตรา 9 แห่งพระราชกําหนดการบริหารราชการในสถานการณ์ฉุกเฉิน พ.ศ.2548 ฉบับที่ 32 ลงวันที่ 28 สิงหาคม พ.ศ. 2564
รัฐบาลไทย-ข่าวทำเนียบรัฐบาล-นายก ห่วงใย สั่ง รมว.สุชาติ มอบ ผู้ตรวจฯ รับร่างหญิงไทยจากโอมานกลับภูมิลำเนาที่สกลนคร
วันพุธที่ 8 มิถุนายน 2565
นายก ห่วงใย สั่ง รมว.สุชาติ มอบ ผู้ตรวจฯ รับร่างหญิงไทยจากโอมานกลับภูมิลําเนาที่สกลนคร
นายก ห่วงใย สั่ง รมว.สุชาติ มอบ ผู้ตรวจฯ รับร่างหญิงไทยจากโอมานกลับภูมิลําเนาที่สกลนคร
เมื่อวันที่8มิถุนายน2565นายสุชาติชมกลิ่นรัฐมนตรีว่าการกระทรวงแรงงานได้มอบหมายให้นายสมชายมรกตศรีวรรณผู้ตรวจราชการกระทรวงแรงงานเดินทางไปยังสนามบินสุวรรณภูมิจังหวัดสมุทรปราการเพื่อรับศพน.ส.ศุภรัตน์งันลาโสมหญิงไทยที่เสียชีวิตเนื่องจากประสบอุบัติเหตุพลัดตกลงมาจากตึกสูง4ชั้นในประเทศโอมานเมื่อวันที่27พฤษภาคมที่ผ่านมาตามรายงานของน.ส.ปาลิดาร่วมคําอัครราชทูตที่ปรึกษาฝ่ายแรงงานประจําสถานเอกอัครราชทูตณกรุงอาบูดาบีว่าฝ่ายแรงงานได้แจ้งประสานไปยังสถานเอกอัครราชทูตณกรุงมัสกัตว่าร่างของผู้เสียชีวิตจะถูกส่งมาเมื่อวานนี้(7มิ.ย.65)โดยสายการบินโอมานแอร์เที่ยวบินที่WY 817จากกรุงมัสกัตเวลา21.10น.และเดินทางถึงประเทศไทยที่สนามบินสุวรรณภูมิในวันนี้(8มิ.ย.65)เวลา06.20น.โดยก่อนหน้านี้น.ส.ศุภรัตน์เคยเดินทางด้วยวีซ่าท่องเที่ยวเข้าไปทํางานเป็นพนักงานนวดในประเทศโอมานและได้สามีเป็นชาวโอมานจนได้เกิดเหตุดังกล่าวทําให้เสียชีวิต
นายสมชายกล่าวว่าท่านนายกรัฐมนตรีและรัฐมนตรีว่าการกระทรวงกลาโหมพล.อ.ประยุทธ์จันทร์โอชาท่านพล.อ.ประวิตรวงษ์สุวรรณรองนายกรัฐมนตรีที่กํากับดูแลกระทรวงแรงงานและท่านสุชาติชมกลิ่นรัฐมนตรีว่าการกระทรวงแรงงานได้มีความห่วงใยแรงงานไทยทุกคนที่ไปทํางานในต่างประเทศและแสดงความเสียใจมายังครอบครัวของน.ส.ศุภรัตน์จึงได้มอบหมายให้ตนเป็นหัวหน้าคณะเดินทางมาพร้อมเจ้าหน้าที่สํานักประสานความร่วมมือระหว่างประเทศด่านตรวจคนงานสุวรรณภูมิเจ้าหน้าที่ท่าอากาศยานสุวรรณภูมิและมูลนิธิเพชรเกษมที่ได้ให้การดูแลอํานวยความสะดวกทั้งเจ้าหน้าที่และจัดรับส่งศพผู้เสียชีวิตกลับภูมิลําเนา
นายสมชายกล่าวต่อว่าสําหรับการให้ความช่วยเหลือในส่วนของกระทรวงแรงงานตั้งแต่เกิดเหตุการณ์ดังกล่าวรมว.แรงงานได้กําชับให้ทูตแรงงานสํานักงานแรงงาน(สนร.)ทุกแห่งเพิ่มความเข้มงวดในการติดตามดูแลคนไทยที่ไปทํางานในต่างประเทศอย่างใกล้ชิดส่วนกรณีนี้ให้สํานักงานแรงงานณกรุงอาบูดาบีสหรัฐอาหรับเอมิเรตส์ซึ่งรับผิดชอบดูแลแรงงานในประเทศโอมานด้วยได้ประสานกระทรวงการต่างประเทศให้ความดูแลช่วยเหลือเพื่ออํานวยความสะดวกในดําเนินการจัดส่งศพกลับประเทศไทยตามความประสงค์ของญาติและให้หน่วยงานในสังกัดกระทรวงแรงงานจังหวัดสกลนครซึ่งเป็นภูมิลําเนาของหญิงไทยที่เสียชีวิตได้ลงพื้นที่ร่วมกับหน่วยงานที่เกี่ยวข้องไปเยี่ยมบ้านให้กําลังใจครอบครัวเพื่อให้ข้อมูลขั้นตอนการดําเนินการให้ความช่วยเหลือชี้แจงสิทธิประโยชน์ของคนงานไทยที่เดินทางไปทํางานต่างประเทศ
ทั้งนี้นายบุญชอบสุทธมนัสวงษ์ปลัดกระทรวงแรงงานได้มอบหมายให้สํานักงานแรงงานจังหวัดสกลนครได้ประสานมูลนิธิเพชรเกษมจัดรถรับศพผู้เสียชีวิตไปภูมิลําเนาที่จังหวัดสกลนครโดยไม่คิดค่าใช้จ่ายและเป็นผู้แทนมอบพวงหรีดในนามผู้บริหารกระทรวงแรงงานที่บ้านของผู้เสียชีวิตอีกด้วย
+++++++++++++++++++
กองเผยแพร่และประชาสัมพันธ์
8มิถุนายน2565
รัฐบาลไทย-ข่าวทำเนียบรัฐบาล-นายกรัฐมนตรี ลงพื้นที่ติดตามโครงการพัฒนาท่าอากาศยานกระบี่
วันจันทร์ที่ 15 พฤศจิกายน 2564
นายกรัฐมนตรี ลงพื้นที่ติดตามโครงการพัฒนาท่าอากาศยานกระบี่
...
พลเอกประยุทธ์ จันทร์โอชา นายกรัฐมนตรีลงพื้นที่ตรวจเยี่ยมการดําเนินงานโครงการพัฒนาท่าอากาศยานกระบี่ โดยมีนายอนุทิน ชาญวีรกูล รองนายกรัฐมนตรี และรัฐมนตรีว่าการกระทรวงสาธารณสุข นายพุฒิพงศ์ ศิริมาตย์ ผู้ว่าราชการจังหวัดกระบี่ นายปริญญา แสงสุวรรณ อธิบดีกรมท่าอากาศยานนายวิทวัส ภักดีสันติสกุล รองอธิบดีกรมท่าอากาศยาน นายอาทิตย์ วินิจสร ผู้อํานวยการกองและบํารุงรักษา นายอรรถพร เนื่องอุดม ผู้อํานวยการท่าอากาศยานกระบี่หัวหน้าหน่วยงานภาครัฐและเอกชนในพื้นที่ จังหวัดกระบี่ และเจ้าหน้าที่ให้การต้อนรับ ณ ท่าอากาศยานกระบี่ เมื่อวันที่ 15 พฤศจิกายน 2564
โดยการลงพื้นที่ครั้งนี้ เป็นการตรวจราชการเพื่อติดตามความคืบหน้าการดําเนินโครงการตามแผนพัฒนาท่าอากาศยานกระบี่ ในการกํากับดูแลของ บริษัท ท่าอากาศยานไทย จํากัด (มหาชน) กระทรวงคมนาคม เพื่อเพิ่มศักยภาพอาคารที่พักผู้โดยสาร ทางขับขนาน และลานจอดเครื่องบิน สําหรับรองรับเที่ยวบินและผู้โดยสาร เพิ่มความสะดวกในการเชื่อมต่อเส้นทางการท่องเที่ยวฝั่งอันดามัน สร้างรายได้ให้ภาคธุรกิจท่องเที่ยวและบริการ รวมถึงเสริมสร้างเศรษฐกิจฐานรากของชุมชนในพื้นที่อย่างมั่นคง
ในการนี้ นายกรัฐมนตรี ได้รับฟังรับฟังบรรยายสรุปจากอธิบดีกรมท่าอากาศยาน โดยมีโครงการตามแผนพัฒนาดังนี้
1. ก่อสร้างลานจอดเครื่องบินพร้อมระบบไฟฟ้าสนามบิน ขนาดความกว้าง 135 เมตร ยาว 960 เมตร งบประมาณ 863 ล้านบาท ดําเนินการแล้วเสร็จเมื่อมกราคม 2564
2. ก่อสร้างทางขับขนาน พร้อมระบบไฟฟ้าสนามบิน ขนาดความกว้าง 44 เมตร ยาว 1,840 เมตร วงเงินงบประมาณ 941.90 ล้านบาท คาดว่าจะแล้วเสร็จในเดือนเมษายน 2566 ปัจจุบันมีความคืบหน้าในการก่อสร้าง 14.412 %
3. ก่อสร้างอาคารที่พักผู้โดยสารหลังใหม่ (หลังที่ 3) ปรับปรุงอาคารที่พักผู้โดยสาร หลังที่ 1,2 พร้อมอาคารจอดรถยนต์ พื้นที่โดยรวม 66,000 ตารางเมตร สามารถรองรับผู้โดยสารได้จากเดิม 1,500 คน/ชั่วโมง หรือ 4 ล้านคน/ปี เป็น 3,000 คน/ชั่วโมง หรือ 8 ล้านคนต่อปี และสามารถรองรับรถยนต์ได้จากเดิม 464 คัน เป็น 2,664 คัน วงเงินงบประมาณ 2,923.40 ล้านบาท คาดว่าจะแล้วเสร็จในเดือนสิงหาคม 2565 ปัจจุบันมีความคืบหน้าในการก่อสร้าง 66.17 %
4. เวนคืนที่ดินประมาณ 100 ไร่ เพื่อติดตั้งระบบไฟนําร่องและลดผลกระทบด้านเสียง คาดว่าจะดําเนินการได้ใน ปี 2566-2567 วงเงินงบประมาณ 350 ล้านบาท
5. ติดตั้งไฟนําร่อง Approach Light CAT I คาดว่าจะดําเนินการได้ใน ปี 2568 วงเงินงบประมาณ 100 ล้านบาท
พร้อมกันนี้ นายกรัฐมนตรี ได้กล่าวทักทายเจ้าหน้าที่และผู้ประชาชนในพื้นที่ ที่มาให้การต้อนรับด้วยบรรยากาศอบอุ่น และเดินต่อเพื่อปฏิบัติภารกิจและเข้าร่วมการประชุมคณะรัฐมนตรีสัญจร ครั้งที่ 1/2564 และประชุมการพัฒนาเศรษฐกิจและสังคมกลุ่มจังหวัดภาคใต้ฝั่งอันดามัน ณ จังหวัดกระบี่ ระหว่างวันที่ 15 - 16 พฤศจิกายน นี้
รัฐบาลไทย-ข่าวทำเนียบรัฐบาล-นายกรัฐมนตรีมอบรองเลขาธิการนายกรัฐมนตรีฝ่ายบริหาร เยี่ยม ส.ต.ต.นิตินัย ครองสม ณ โรงพยาบาลตำรวจ
วันจันทร์ที่ 9 สิงหาคม 2564
นายกรัฐมนตรีมอบรองเลขาธิการนายกรัฐมนตรีฝ่ายบริหาร เยี่ยม ส.ต.ต.นิตินัย ครองสม  ณ โรงพยาบาลตํารวจ
นายกรัฐมนตรีมอบรองเลขาธิการนายกรัฐมนตรีฝ่ายบริหาร เยี่ยม ส.ต.ต.นิตินัย ครองสม  ณ โรงพยาบาลตํารวจ
วันที่ 9 ส.ค.64 นายอนุชา บูรพชัยศรี โฆษกประจําสํานักนายกรัฐมนตรี เปิดเผยว่า เมื่อช่วงเช้าที่ผ่านมา พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม มอบหมายนางนันทวรรณ ชื่นศิริ รองเลขาธิการนายกรัฐมนตรีฝ่ายบริหาร นํากระเช้าผลไม้เยี่ยม ส.ต.ต.นิตินัย ครองสม ผู้บังคับหมู่กองร้อย 3 กองกํากับการควบคุมฝูงชน ซึ่งได้รับบาดเจ็บจากการปฏิบัติหน้าที่ควบคุมการชุมนุมเมื่อวันเสาร์ที่ 7 สิงหาคม ที่ผ่านมา ณ โรงพยาบาลตํารวจ
ขณะนี้แพทย์ได้ผ่าตัดนําหัวกระสุนที่สงสัยว่า อาจเป็นหัวน็อตหรือลูกแก้วออกมาแล้ว เบื้องต้นพบว่า กระสุนอยู่ภายในกล้ามเนื้อติดหลอดลม เส้นเลือดไม่ฉีกขาด แต่ต่อมไทรอยด์บางส่วนฉีกขาด ขณะนี้ยังคงอยู่ระหว่างการรักษาและเฝ้าดูอาการในห้องไอซียูอย่างใกล้ชิด
“ท่านนายกรัฐมนตรียังฝากความห่วงใยเจ้าหน้าที่ท่านอื่น ๆ ที่ได้รับบาดเจ็บจากเหตุการณ์ดังกล่าว พร้อมทั้งเน้นให้ทุกภาคส่วนปฏิบัติหน้าที่ด้วยความความระมัดระวัง” นายอนุชาฯ กล่าว
รัฐบาลไทย-ข่าวทำเนียบรัฐบาล-รัฐมนตรีเกษตรฯ 'เฉลิมชัย' พบผู้บริหารหอการค้าไทย-จีน
วันพุธที่ 17 สิงหาคม 2565
รัฐมนตรีเกษตรฯ 'เฉลิมชัย' พบผู้บริหารหอการค้าไทย-จีน
จับมือขยายตลาดและพัฒนาคุณภาพสินค้าเกษตรไทยเพื่อส่งออกไปจีนเพิ่มมากขึ้น
ดร.เฉลิมชัย ศรีอ่อน รัฐมนตรีว่าการกระทรวงเกษตรและสหกรณ์ กล่าวในโอกาสเยี่ยมเยียนหอการค้าไทย-จีน ณ หอประชุมใหญ่ หอการค้าไทย-จีน ชั้น 9 อาคารไทย ซี. ซี. ทาวเวอร์ ถนนสาทรใต้ ว่า ภาคการเกษตรของไทยเป็นอาชีพที่สร้างความเข้มแข็งให้กับประเทศ ซึ่งจากสถานการณ์โควิด-19 ทําให้ทั่วโลกตื่นตัวมากขึ้น โดยเฉพาะภาคการเกษตร ทําให้มูลค่าสินค้าเกษตรมากขึ้นตามไปด้วย
อย่างไรก็ตาม กระทรวงเกษตรและสหกรณ์มีความสัมพันธ์กับจีนมาอย่างต่อเนื่อง ต้องยอมรับว่าสินค้าเกษตรของไทยส่งออกไปจีนเป็นจํานวนมาก โดยเฉพาะผลไม้ของไทย กระทรวงเกษตรฯ จึงต้องส่งเสริมให้เกษตรกรรักษาคุณภาพสินค้าเกษตรให้มีความปลอดภัย และได้มาตรฐานเป็นที่ยอมรับ นอกจากนี้ ยังต้องพยายามขยายตลาดเพิ่มมากขึ้น เนื่องจากอัตราการบริโภคของจีนยังมีอยู่สูงมาก หากสามารถกระจายไปมณฑลต่าง ๆ ได้ จะทําให้ไทยสามารถส่งออกได้มากขึ้นตามไปด้วย
รัฐมนตรีว่าการกระทรวงเกษตรและสหกรณ์กล่าวยืนยันต่อที่ประชุมว่าหากสามารถดําเนินการอะไรที่เป็นประโยชน์ต่อประเทศชาติและเกษตรกรได้ ยินดีที่จะดําเนินการทันที ทั้งนี้ รัฐบาลให้ความสัมพันธ์กับภาคการเกษตร โดยมุ่งหวังที่จะสร้างมูลค่าการเกษตรทั้งระบบ ซึ่งเชื่อว่าจะมีมูลค่าเพิ่มขึ้นทุกปี และคาดว่าจะเป็นอีกทางเลือกหนึ่งทางธุรกิจที่ยังมีอนาคตอีกไกล
รัฐบาลไทย-ข่าวทำเนียบรัฐบาล-ดร.ณัฐพล รองปลัดดีอีเอส ร่วมพิธีถวายเครื่องราชสักการะ วางพานพุ่ม และร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
วันศุกร์ที่ 29 กรกฎาคม 2565
ดร.ณัฐพล รองปลัดดีอีเอส ร่วมพิธีถวายเครื่องราชสักการะ วางพานพุ่ม และร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
ดร.ณัฐพล รองปลัดดีอีเอส ร่วมพิธีถวายเครื่องราชสักการะ วางพานพุ่ม และร่วมพิธีจุดเทียนชัยถวายพระพรชัยมงคล เนื่องในโอกาสวันเฉลิมพระชนมพรรษา 28 กรกฎาคม 2565
เมื่อวันที่28กรกฎาคม2565ดร.ณัฐพลณัฏฐสมบูรณ์รองปลัดกระทรวงดิจิทัลเพื่อเศรษฐกิจและสังคมเข้าร่วมพิธีถวายเครื่องราชสักการะและวางพานพุ่มหลังจากนั้นเข้าร่วมพิธีจุดเทียนชัยถวายพระพรชัยมงคลเนื่องในโอกาสวันเฉลิมพระชนมพรรษาพระบาทสมเด็จพระเจ้าอยู่หัว28กรกฎาคม2565ณเวทีใหญ่ท้องสนามหลวง
**************
รัฐบาลไทย-ข่าวทำเนียบรัฐบาล-โฆษกรัฐบาล เผย "นายกฯ" พอใจภาพรวมการฉีดวัคซีนโควิด-19 เข้าใกล้เป้าหมาย 100 ล้านโดส กำชับเร่งติดตามนักท่องเที่ยวจากประเทศเสี่ยง สกัดไวรัสโควิด-19 สายพันธุ์โอไมครอน
วันพฤหัสบดีที่ 2 ธันวาคม 2564
โฆษกรัฐบาล เผย "นายกฯ" พอใจภาพรวมการฉีดวัคซีนโควิด-19 เข้าใกล้เป้าหมาย 100 ล้านโดส กําชับเร่งติดตามนักท่องเที่ยวจากประเทศเสี่ยง สกัดไวรัสโควิด-19 สายพันธุ์โอไมครอน
โฆษกรัฐบาล เผย "นายกฯ" พอใจภาพรวมการฉีดวัคซีนโควิด-19 เข้าใกล้เป้าหมาย 100 ล้านโดส กําชับเร่งติดตามนักท่องเที่ยวจากประเทศเสี่ยง สกัดไวรัสโควิด-19 สายพันธุ์โอไมครอน
นายธนกร วังบุญคงชนะ โฆษกประจําสํานักนายกรัฐมนตรี เผย พลเอก ประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม พึงพอใจภาพรวมการฉีดวัคซีนป้องกันโควิด-19 โดยยอดรวมการให้บริการวัคซีนสะสมอยู่ที่ 93,929,601 โดส เข็มที่ 1 สะสม 48,594,537 โดส เข็มที่ 2 สะสม 41,827,020 โดส เข็มที่ 3 สะสม 3,490,779 โดส และเข็มที่ 4 สะสม 17,265 โดส ซึ่งเป็นการดําเนินการตั้งแต่วันที่ 28 กุมภาพันธ์ – 1 ธันวาคม 2564 ซึ่งเข้าใกล้เป้าหมายของรัฐบาลที่วางไว้ให้มีการฉีดวัคซีน 100 ล้านโดส ภายในปี 2564 นี้ ขณะเดียวกัน ความคืบหน้าในการฉีดวัคซีนป้องกันโควิด-19 ให้แก่กลุ่มนักเรียน/นักศึกษา ที่มีอายุ 12 – 18 ปี ตั้งแต่วันที่ 4 ตุลาคม – 30 พฤศจิกายน 2564 แล้ว กว่า 5,836,791 โดส มากกว่าจํานวนที่เคยได้แจ้งความสมัครใจไว้
โฆษกประจําสํานักนายกรัฐมนตรี ยังกล่าวเพิ่มเติมว่า นายกรัฐมนตรียังได้เตรียมจัดหาวัคซีนเพิ่มเติมสําหรับปี 2565 โดยมอบหมายให้กระทรวงสาธารณสุข ติดตามการพัฒนาวัคซีนเพื่อเจรจาเพิ่มเติมกับบริษัทผู้ผลิตวัคซีนเพื่อให้ไทยสามารถเปลี่ยนสูตรวัคซีนและนําเข้าเป็นวัคซีน Gen ใหม่ ได้ควบคู่ไปกับการพันาและผลิตวัคซีนเองภายในประเทศ อาทิ วัคซีน ChulaCov19 และ วัคซีนใบยา (Baiya) เพื่อให้มีประสิทธิภาพในการป้องกันไวรัสโควิด-19 สายพันธุ์ใหม่ๆ ที่มีการกลายพันธุ์ ได้รวมทั้ง โอไมครอน
"แม้แนวโน้มสถานการณ์โควิด-19 ไทยมีทิศทางดีขึ้นทั้งจํานวนผู้ติดเชื้อใหม่และผู้เสียชีวิตน้อยลงต่อเนื่อง แต่นายกรัฐมนตรี ในฐานะ ผอ. ศบค. ยังกําชับหน่วยงานความมั่นคงและหน่วยงานที่เกี่ยวข้องเฝ้าระวังไม่ให้มีปัจจัยเสี่ยงที่จะทําให้เกิดการแพร่ระบาดละลอกใหม่ ทั้งสกัดการลอบเข้าเมืองอย่างผิดกฎหมาย พร้อมทั้งให้เร่งติดตามชาวต่างชาติที่เดินทางมาจากประเทศเสี่ยง ที่เคยเดินทางเข้ามาก่อนจะมีประกาศห้ามเข้าประเทศไทยรวมทั้ง เคสชาวต่างชาติที่เดินทางมาจากแอฟริกา จํานวน 783 ราย ให้เร่งติดตามนํากลับมาทําการตรวจหาเชื้อโควิด-19 อีกครั้งด้วยวิธี RT-PCR เพื่อเป็นการ เพื่อเป็นการป้องกันและควบคุมเชิงรุกด้วย"นายธนกร กล่าว
...................................
รัฐบาลไทย-ข่าวทำเนียบรัฐบาล-รัฐบาลเชิญชวนคนไทยส่งกำลังใจเชียร์นักกีฬาในการแข่งขันกีฬาคนพิการแห่งชาติ ครั้งที่ 37 "นครลำดวนเกมส์" จังหวัดศรีสะเกษเป็นเจ้าภาพจัดชิงชัยกว่า 20 ชนิดกีฬาภายใต้มาตรการป้องกันโควิด19
วันพฤหัสบดีที่ 31 มีนาคม 2565
รัฐบาลเชิญชวนคนไทยส่งกําลังใจเชียร์นักกีฬาในการแข่งขันกีฬาคนพิการแห่งชาติ ครั้งที่ 37 "นครลําดวนเกมส์" จังหวัดศรีสะเกษเป็นเจ้าภาพจัดชิงชัยกว่า 20 ชนิดกีฬาภายใต้มาตรการป้องกันโควิด19
รัฐบาลเชิญชวนคนไทยส่งกําลังใจเชียร์นักกีฬาในการแข่งขันกีฬาคนพิการแห่งชาติ ครั้งที่ 37 "นครลําดวนเกมส์" จังหวัดศรีสะเกษเป็นเจ้าภาพจัดชิงชัยกว่า 20 ชนิดกีฬาภายใต้มาตรการป้องกันโควิด19 เข้มงวด
น.ส.ไตรศุลี ไตรสรณกุล รองโฆษกประจําสํานักนายกรัฐมนตรี กล่าวว่าวันนี้ (31 มี.ค. 2565) นายพิพัฒน์ รัชกิจประการ รมว.การท่องเที่ยวและกีฬา มีกําหนดลงพื้นที่เพื่อตรวจราชการด้านการท่องเที่ยวและกีฬาในพื้นที่จังหวัดศรีสะเกษ พร้อมเป็นประธานในพิธีเปิดการแข่งขันกีฬาคนพิการแห่งชาติ ครั้งที่ 37 "นครลําดวนเกมส์"
สําหรับพิธีเปิดการแข่งขัน "นครลําดวนเกมส์" จะเริ่มขึ้นในเวลา 17.45 น. ณ สนามกีฬากลางจังหวัดศรีสะเกษ โดยในพิธีประกอบไปด้วยการแสดงชุดต่างๆ มากมาย เริ่มตั้งแต่สีสันขบวนพาเหรดของนักกีฬาและเจ้าหน้าที่จากทั่วประเทศ ขบวนรณรงค์ต่อต้านการใช้สารต้องห้าม No Doping ของการกีฬาแห่งประเทศไทย(กกท.) ขบวนมาสคอต น้องศรีสะเกษ น้องลําดวน ขบวนอัญเชิญไฟพระฤกษ์ การแสดงเทิดพระเกียรติ การแสดงที่สื่อถึงอัตลักษณ์ของจังหวัดศรีสะเกษเพื่อต้อนรับผู้มาเยือน และการแสดงความสามารถพิเศษของผู้พิการ Wheelchair Dance ร่วมกับนักแสดงปกติ
น.ส.ไตรศุลี กล่าวว่า รัฐบาลขอเชิญชวนคนไทยร่วมส่งกําลังใจไปให้นักกีฬาจากทั่วประเทศที่เข้าร่วมการแข่งขันครั้งนี้กว่า 1,500 คน ใน 20 ชนิดกีฬา ประกอบด้วย 18 ชนิดกีฬาหลัก ได้แก่ กรีฑา, โกลบอล, เซปักตะกร้อ, เทเบิลเทนนิส, บอคเซีย, แบดมินตัน, เปตอง, ฟุตบอลชาย (พิการทางหู), ฟุตบอล (พิการทางสมอง), ฟุตบอลชาย (หูหนวก), ยกน้ําหนัก, ยิงปืน, ยิงธนู, วอลเลย์บอล (ยืน), ว่ายน้ํา, วีลแชร์เทนนิส, วีลแชร์บาสเกตบอล, วีลแชร์ฟันดาบ และ 2 ชนิดกีฬาสาธิต ได้แก่ เทควันโด และฟุตบอล (คนตาบอด)
โดยสามารถติดตามให้กําลังใจนักกีฬาได้ทั้ง ณ สนามการแข่งขันที่จังหวัดศรีสะเกษ พร้อมกับเดินทางท่องเที่ยวในพื้นที่ซึ่งมีแหล่งท่องเที่ยวทางธรรมชาติและวัฒนธรรมหลายแห่งที่น่าสนใจ หรือติดตามชมการถ่ายทอดสดทั้งพิธีเปิดการแข่งขัน และการแข่งขันตลอด 5 วัน ระหว่างวันที่ 30 มี.ค. -3 เม.ย. 2565 ที่ช่อง T Sport 7 หรือเฟซบุ๊คแฟนเพจและช่อง Youtube ของ T Sport 7 น.ส.ไตรศุลี กล่าวว่า จังหวัดศรีสะเกษในฐานเจ้าภาพการจัดการแข่งขัน ได้ประสานความร่วมมือหน่วยงานที่เกี่ยวข้องในการเตรียมความพร้อมสําหรับการอํานวยความสะดวกให้กับนักกีฬา เจ้าหน้าที่ ตลอดจนนักท่องเที่ยวที่จะเดินทางเข้ามารับชมการแข่งขัน รวมถึงการดําเนินการภายภายใต้มาตรการควบคุมการแพร่ระบาดโควิด19 ที่เข้มงวด อาทิ กําหนดว่านักกีฬาและเจ้าหน้าทุกคนที่เข้าร่วมการแข่งขันจะต้องได้รับวัคซีนป้องกันโควิด19 ครบตามเกณฑ์ เมื่อเดินทางมาถึงจังหวัดศรีสะเกษ จะต้องตรวจ ATK เพื่อรับ ATK PASS CARD ในระหว่างการแข่งขันจะต้องตรวจ ATK ทุกๆ 3 วัน เป็นต้น
---------------------------
รัฐบาลไทย-ข่าวทำเนียบรัฐบาล-รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตำบล 3 แห่ง ช่วยกลุ่มเปราะบางแบบ One Stop Service พร้อมดึงภาคีเครือข่ายเร่งแก้ปัญหาความยากจนข้ามรุ่น
วันจันทร์ที่ 24 มกราคม 2565
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตําบล 3 แห่ง ช่วยกลุ่มเปราะบางแบบ One Stop Service พร้อมดึงภาคีเครือข่ายเร่งแก้ปัญหาความยากจนข้ามรุ่น
รมว.พม. ลงพื้นที่ จ.พิษณุโลก เปิดศูนย์ช่วยเหลือสังคมตําบล 3 แห่ง ช่วยกลุ่มเปราะบางแบบ One Stop Service พร้อมดึงภาคีเครือข่ายเร่งแก้ปัญหาความยากจนข้ามรุ่น
วันที่ 21 ม.ค. 2565เวลา 10.00 น.นายจุติ ไกรฤกษ์ รัฐมนตรีว่าการกระทรวงการพัฒนาสังคมและความมั่นคงของมนุษย์ (รมว.พม.)พร้อมด้วย นางพัชรี อาระยะกุล ปลัดกระทรวงการพัฒนาสังคมและความมั่นคงของมนุษย์ (ปลัด พม.) และ คณะผู้บริหารกระทรวง พม. ลงพื้นที่จังหวัดพิษณุโลก เพื่อเปิดศูนย์ช่วยเหลือสังคมตําบลคันโช้งจากนั้นเดินทางไปเปิดศูนย์ช่วยเหลือสังคมตําบลบ้านกร่างและศูนย์ช่วยเหลือสังคมตําบลบึงพระ โดยจะเป็นศูนย์กลางในการช่วยเหลือและให้บริการด้านสวัสดิการสังคมแบบครบวงจรอย่างเบ็ดเสร็จที่จุดเดียว (One Stop Service) สําหรับกลุ่มเปราะบางที่ประสบปัญหาความเดือดร้อนทางสังคมและได้รับผลกระทบจากโควิด - 19 ตั้งแต่ เด็ก เยาวชน ผู้สูงอายุ คนพิการ แม่เลี้ยงเดี่ยว ผู้ป่วยติดเตียง และผู้ด้อยโอกาส โดยบูรณาการการทํางานร่วมกับภาคีเครือข่ายทุกภาคส่วนและอาสาสมัครพัฒนาสังคมและความมั่นคงของมนุษย์ (อพม.) ในพื้นที่ นอกจากนี้ มีการมอบเกียรติบัตร แก่ อพม. และผู้สูงอายุ รถโยกสําหรับคนพิการ และถุงยังชีพสําหรับครอบครัวเด็กที่ประสบปัญหาทางสังคม จํานวน 900 ครอบครัว
นายจุติกล่าวว่า ศูนย์ช่วยเหลือสังคมตําบลที่ตั้งขึ้นมาจะทํางานร่วมกับผู้ว่าราชการจังหวัด เจ้าหน้าที่ท้องถิ่น และหลายหน่วยงาน โดยพลเอก ประยุทธ์ จันทร์โอชา นายกรัฐมนตรี ได้มอบนโยบายว่า ปี 2565 จะเดินหน้าแก้ไขปัญหาความยากจนของพี่น้องประชาชนทั่วประเทศ และจะใช้ศูนย์ฯ ขับเคลื่อนงานที่ครอบคลุมทั้งหมดเหมือนกับร่มใหญ่ ทั้งศูนย์ผู้สูงอายุ คนพิการ และเด็กเล็ก ศูนย์คุ้มครองเด็ก ศูนย์ส่งเสริมการศึกษาและอาชีพ เป็นต้น โดยต้องเป็นศูนย์ของประชาชนที่ทํางานโดยจิตอาสาร่วมกับราชการและเอกชน และจะดูแลประชาชนทุกคนตามนโยบายของรัฐบาลว่า เราจะไม่ทิ้งใครไว้ข้างหลัง ซึ่งรัฐบาลคาดหวังว่า ทุกปัญหาต้องได้รับการแก้ไขโดยด่วนและให้ทันใจประชาชน
นายจุติกล่าวต่อไปว่า สถานการณ์โควิด - 19ในช่วง 2 ปีที่ผ่านมา ทําให้คนไทยมีความยากจนเพิ่มขึ้น และไม่สามารถส่งลูกหลานไปเรียนหนังสือต่อได้ ซึ่งมีประมาณสองแสนกว่าครัวเรือนทั่วประเทศ ทั้งนี้ นายกรัฐมนตรีได้สั่งการให้กระทรวงศึกษาธิการติดตามเด็กที่หลุดจากระบบการศึกษา และรัฐบาลจะหาทุนการศึกษาให้ ขณะนี้สามารถติดตามเด็กได้แสนกว่าครัวเรือน และมีอีกจํานวนหนึ่งที่ยังไม่สามารถติดตามกลับมาเรียนหนังสือได้ ซึ่งสาเหตุหลักเกิดจากพ่อแม่ตกงาน มีรายได้น้อย ไม่เพียงพอกับค่าใช้จ่าย ซึ่งเด็กที่ไม่ได้เรียนหนังสือจะสร้างปัญหาความยากจนขึ้นในครอบครัว เพราะเด็กจะไม่มีความเชี่ยวชาญ ทําให้หางานไม่ได้ รายได้ไม่มี เป็นภาระของครอบครัว ดังนั้น ปัญหานี้ในเชิงระบบราชการคือ ความยากจนข้ามรุ่น ซึ่งหมายความว่าเมื่อพ่อจนแล้ว ลูกก็จนเหมือนพ่อ เราจะมาแก้ไขปัญหาความยากจนให้กับกลุ่มนี้เข้มแข็งและสามารถดูแลตนเองและครอบครัวได้